**ZA OBJAVO 17. JANUARJA 2024 OB 8.00H**

**Ford je izpopolnil Kugo, svoj najbolje prodajani SUV**

* Nova Kuga z izpopolnjenimi hibridnimi pogonskimi sklopi, ki ustrezajo vsem zahtevam in zagotavljajo najboljšo vlečno zmogljivost v svojem razredu, navdihuje voznike, da se podajo v električno prihodnost.
* Odločna zunanjost dopolnjuje čisto zasnovo notranjosti s serijskim 33,5 cm (13,2-palčnim) vzdolžno nameščenim zaslonom na dotik in informativno-razvedrilnim sistemom SYNC 4, povezanim v oblak prek tehnologije 5G.
* Napredne tehnologije za pomoč vozniku, med katerimi je tudi izboljšan aktivni tempomat, povečujejo voznikovo samozavest in udobje.

**Köln, 17. januarja 2024** – Ford spodbuja voznike, naj sprejmejo električno prihodnost, in nova Kuga – najbolje prodajani priključni hibrid (PHEV) v Evropi v letu 2021, 2022 in kaže, da prav tako v 2023 po zadnjih dosegljivih podatkih1 2 – ima ključno vlogo na tej poti. Drzna in samozavestna nova Kuga ponuja presenetljivo zmogljivost hibridnih pogonskih sklopov, udobje brezhibne povezljivosti in celotno paleto asistenčnih sistemov najnovejše generacije, zaradi katerih je idealna družabnica za vsakodnevne dogodivščine.

Nova Kuga – izdelana v Evropi in zasnovana za evropske voznike – je na voljo v pestri ponudbi izvedb. Uporabniki Kuge priključni hibrid PHEV lahko za polnjenje izkoristijo domače ali javne polnilnice, v povsem električnem načinu pa lahko prevozijo do 69 km.3 Voznikom, ki morda nimajo dostopa do ustreznih polnilnic, popolnoma hibridna Kuga Hybrid zagotavlja priročnost in udobje elektrificiranega pogonskega sklopa, z enim rezervoarjem goriva lahko prevozi do 900 km,4 v mestu pa je na voljo do 64-odstotna izključno električna vožnja.5

Kuga priključni hibird in Kuga hibrid AWD zagotavljata izkušnjo elektrificirane vožnje z občutno izboljšanim pospeševanjem ob zmanjšanih izpustih. Vlečna zmogljivost do 2100 kg6 presega vse tekmece in pomeni, da nova Kuga zmore vleko vseh prikolic, od velike bivalne prikolice za prijetno poletje v kampu do prikolice za prevoz konj.

“Kuga je med kupci priljubljena že od prve predstavitve leta 2008. Nova Kuga je naša najboljša doslej, saj je z novimi zmogljivostmi, povezljivostjo in udobjem naredila velik korak naprej,” je povedal Jon Williams, generalni direktor družbe Ford Blue v Evropi.

**Sveže oblikovanje in brezhibna povezljivost**

Nova Kuga navdušuje s svežim in samozavestnim oblikovanjem zunanjosti in notranjosti. Elegantno različico Titanium, športni model ST-Line in robustni Active odlikujejo edinstvene oblikovne značilnosti in izrazita osebnost. Privlačen trak svetil LED po celotni širini uokvirja novo sprednjo masko, na kateri ponosno izpostavljeni Fordov modri oval poudarja moč in namen.

V notranjosti je nova Kuga opremljena s Fordovim informativno-razvedrilnim sistemom SYNC 47 najnovejše generacije, ki ponuja dvakrat večjo računalniško moč kot predhodnik. Brezhibno se povezuje s pametnimi telefoni, zagotavlja povezljivost 5G za hiter dostop do informacij, navigacija je povezana z oblakom, da vam pomaga pri izogibanju zastojem (na voljo v izbranih državah), brezžična vmesnika Apple CarPlay in Android Auto8 pa omogočata dostop do ključnih aplikacij in informacij brez priklopa telefona s kablom. Prav tako je serijsko na voljo funkcija Alexa Built-in (na voljo v izbranih državah),9 zato lahko vozniki in potniki zastavijo vprašanja ali posredujejo ukaze tudi brez povezanega pametnega telefona.

Sistem SYNC 4 voznikom pomaga tudi pri čim boljšem izkoriščanju vlečne zmogljivosti nove Kuge,6 saj prikaže kontrolni seznam za priklop prikolice, da je ta res varno in zanesljivo povezana z vozilom. Navigacija z upoštevanjem prikolice omogoča voznikom, da vnesejo mere svojega vozila in prikolice, tako da lahko sistem SYNC 4 izbere pot brez ostrih ovinkov, nizkih podvozov in drugih ovir.

**Najsodobnejše tehnologije od tovarne do domačega praga**

Napredne tehnologije za pomoč vozniku podpirajo lahkotno in udobno vožnjo tudi v najzahtevnejših razmerah. Nova generacija aktivnega tempomata10, 11 lahko zdaj samodejno zavira v ovinkih in križiščih ter drugih prometnih razmerah, sistem 360-stopinjske kamere12 pa ponuja pogled od zgoraj, zato so parkiranje, priprava na priklop prikolice ali celo uporaba samodejne avtopralnice povsem preprosti.

Srce notranjosti nove Kuge je praktičnost, ki navdušuje z udobjem in priročnostjo, da boste pripravljeni na pustolovščine v mestu in daleč od njega. Z vzdolžnim pomikom sedežev v drugi vrsti lahko povečate prostor za noge potnikov v zadnjem delu vozila na več kot 1 meter ali ustvarite do 140 litrov13 dodatnega prtljažnega prostora. Za doplačilo so na voljo še posebej udobni sedeži s certifikatom vodilne organizacija za zdravje hrbtenice, ki zagotavljajo oporo tam, kjer je najbolj potrebna.

Del sveže ponudbe različic Kuge je tudi nova izvedba Active – ta je kot nalašč za vse, ki si želijo tako po videzu kot po zmogljivostih najbolj robustno Kugo, s katero bodo suvereno vozili po vseh površinah, vključno s peskom ali blatom.

Napredna tehnologija osvetlitve pomaga izboljšati udobje in samozavest voznika, saj so žarometi s svetili LED za vse funkcije, vključno s samodejnim uravnavanjem dolgih luči,10 del serijske opreme. Na voljo so tudi dinamični pikselski žarometi LED,10 ki uporabljajo navigacijske podatke in kamero za prepoznavanje prometnih znakov ter spreminjajo svetlobni vzorec v ovinkih, križiščih in krožiščih za boljšo osvetlitev pešcev in kolesarjev.

Novo Kugo izdelujejo v Evropi v Fordovi napredni tovarni v Valencii v Španiji, kjer 3D-tiskanje delov zagotavlja zelo natančno in trajnostno proizvodnjo. Umetna inteligenca z roko v roki sodeluje z inženirji in zagotavlja najvišje standarde kakovosti in proizvodnje.

Nova Kuga bo na voljo v drugi polovici leta.

# # #

1 Ford Evropa poroča o prodaji vozil na 20 evropskih tradicionalnih trgih, v katere so vključene naslednje države: Avstrija, Belgija, Češka republika, Danska, Finska, Francija, Grčija, Irska, Italija, Madžarska, Nemčija, Nizozemska, Norveška, Poljska, Portugalska, Romunija, Španija, Švedska, Švica in Velika Britanija.

2 Po podatkih agencij JATO Dynamics in IHS Markit je bila Kuga Plug-In Hybrid najbolje prodajani model PHEV v Evropi v celotnih letih 2021, 2022.

3 Kuga PHEV ima homologirane emisije CO2 20-28 g/km, homologiran izkoristek goriva 0,9-1,2 l/100 km in homologiran doseg izključno električne vožnje 60-69 km po sistemu WLTP.

Kuga Hybrid: homologirane emisije CO2 121-146 g/km in homologiran izkoristek goriva 5,3-6,4 l/100 km po sistemu WLTP.

Kuga 1,5-litrski EcoBoost Hybrid s homologiranimi emisijami CO2 144-163 g/km in homologiranim izkoristkom goriva 6,3-7,2 l/100 km po sistemu WLTP.

Razpon izpustov CO2 in porabe goriva se lahko razlikuje glede na različice vozila, ki so na voljo na posameznih trgih. Navedena poraba goriva/energije, izpusti CO2 in doseg z električnim pogonom po WLTP so določeni v skladu s tehničnimi zahtevami in specifikacijami zadnje različice Evropskih uredb (EC) 715/2007 in (EU) 2017/1151. Uporabljeni standardni preskusni postopki omogočajo primerjavo med različnimi tipi vozil in različnimi proizvajalci.

4 Na podlagi certificiranih podatkov WLTP za model Kuga FHEV FWD ST-Line X.

5 Ocenjeni odstotek velja za model Kuga hibrid FWD in je izračunan po svetovno usklajenem preskusnem postopku za lahka vozila WLTP. Ocenjeni odstotek odraža prevoženo razdaljo v električnem in bencinskem načinu v povprečnem mestnem voznem ciklu. Električni način se pri vozilu Kuga hibrid FWD doseže, ko vozilo poganja izključno elektromotor ali ko vozilo upočasnjuje, motor z notranjim izgorevanjem je izklopljen in vozilo za pogon uporablja kinetično energijo. Dejanska razdalja električne vožnje se spreminja glede na pogoje, kot so zunanji elementi, na primer temperatura, način vožnje, profil poti, vzdrževanje vozila ter starost in stanje baterije.

6 Pri ustrezni opremi. Največja vlečna obremenitev je odvisna od tovora, konfiguracije vozila, dodatne opreme in števila potnikov.

7 Ne dopustite motenj med vožnjo! Če je le možno, uporabite glasovno upravljanje in med vožnjo ne uporabljajte ročnih naprav. Ko je izbrana prestava za vožnjo, so lahko nekatere možnosti blokirane. Nekatere funkcije niso združljive z vsemi telefoni.

8 Zahteva telefon z aktivno naročnino za prenos podatkov in združljivo programsko opremo. SYNC 4 med uporabo ne upravlja izdelkov drugih proizvajalcev. Za funkcionalnost svojih izdelkov odgovarjajo izključno njihovi proizvajalci.

9 Za uporabo funkcije Alexa Built-in morajo vozniki z aplikacijo FordPass na pametnem telefonu ali prek nastavitev vozila aktivirati [FordPass Connect](https://www.ford.co.uk/owner/resources-and-support/how-to-videos/owner-services/fordpass-connect-modem) v svojem vozilu. Dostop do Alexe zahteva račun pri Amazonu, sistem SYNC 4 ali SYNC 4A, FordPass in brezplačne povezane storitve, aktivirane prek aplikacije FordPass (za podrobnosti glejte določila in pogoje FordPass). Morda bodo potrebni dodatni izdelki in nastavitve. Amazon, Alexa ter vsi povezani logotipi in oznake so blagovne znamke družbe Amazon.com, Inc. ali njenih podružnic.

10 Funkcije za pomoč vozniku dopolnjujejo in ne nadomeščajo voznikove pozornosti, presoje in potrebe po upravljanju vozila.

11 Če je zaustavitev daljša od treh sekund, mora voznik za nadaljnje delovanje sistema posredovati s pritiskom na gumb “RES” ali stopalko za pospeševanje.

12 Kamere delujejo le pri hitrostih do 10 km/h.

13 Zmogljivost za prevoz prtljage in natovarjanje je omejena z maso in porazdelitvijo mase.

***Ford****, globalna ameriška blagovna znamka, ki je že več kot 100 let vtkana v tkanino Evrope, si prizadeva za svobodo gibanja, ki gre z roko v roki s skrbjo za planet in drug za drugega. Družba s svojim načrtom Ford+ s poslovnimi enotami Model e, Ford Pro in Ford Blue pospešuje evropsko preobrazbo v popolnoma električno in ogljično nevtralno prihodnost do leta 2035. Družba vodi z novimi drznimi električnimi vozili, ki so zasnovana z mislijo na evropske voznike, in z inovacijami na področju storitev, ki pomagajo ljudem pri povezovanju, razvoju skupnosti in uspehu podjetij. Prodaja in servisiranje Fordovih vozil sta zagotovljena na 50 posameznih evropskih trgih, poslovanje pa vključuje tudi družbo Ford Motor Credit Company, oddelek za podporo strankam (Ford Customer Service Division) in 14 proizvodnih obratov (osem v popolni lasti in šest nekonsolidiranih obratov skupnih podjetij) s štirimi centri v Kölnu v Nemčiji, Valencii v Španiji ter v naših skupnih podjetjih v Craiovi v Romuniji in Kocaeliju v Turčiji. Ford zaposluje približno 34.000 ljudi v svojih obratih v popolni lasti in konsolidiranih skupnih podjetjih ter približno 57.000 ljudi, če upoštevamo nekonsolidirana podjetja po Evropi. Več informacij o podjetju, njegovih izdelkih in storitvah družbe Ford Credit lahko preberete na spletni strani corporate.ford.com.*